Na podlagi 163., 164. in 165. člena Zakona o urejanju prostora (Uradni list RS, št. 199/21), 3., 13., 15., 17. člena Uredbe o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19 in 30/19 – popr. in 34/19) in 19. člena Statuta občine Ravne na Koroškem (Uradno glasilo slovenskih občin št. 16/16) je Občinski svet Občine Ravne na Koroškem na ­­­­­­­­­­­­­­­\_\_\_\_\_\_\_ seji dne \_\_\_\_\_\_\_\_ sprejel

**ODLOK**

**o programu opremljanja stavbnih zemljišč za območje stanovanjske zazidave Kotlje IV (EUP KO 13)**

I. UVODNE DOLOČBE

1. člen

(vsebina odloka)

(1) S tem odlokom se sprejme program opremljanja stavbnih zemljišč za območje stanovanjske zazidave Kotlje IV (EUP KO 13) (v nadaljevanju: program opremljanja).

(2) Ta odlok določa:

* območje opremljanja,
* novo komunalno opremo in drugo gospodarsko javno infrastrukturo,
* roke za izvedbo in etapnost opremljanja,
* finančna sredstva za izvedbo opremljanja in
* podlage za odmero komunalnega prispevka za novo komunalno opremo.

(3) S tem odlokom določene podlage za odmero komunalnega prispevka za novo komunalno opremo iz prejšnjega odstavka so:

* obračunska območja nove komunalne opreme,
* skupni in obračunski stroški nove komunalne opreme,
* preračun obračunskih stroškov nove komunalne opreme na enoto mere in
* merilo za odmero komunalnega prispevka za novo komunalno opremo: razmerje med deležem gradbene parcele stavbe (DpN) in deležem površine objekta (DtN) pri izračunu komunalnega prispevka za novo komunalno opremo.

2. člen

(sestavni deli programa opremljanja)

(1) Program vsebuje tekstualni in grafični del.

(2) Grafični del programa opremljanja vsebuje naslednje grafične prikaze:

1.     območje opremljanja,

2.     prikaz nove komunalne opreme in druge gospodarske javne infrastrukture,

3.     prikaz zemljišč, ki jih je bilo ali jih je potrebno pridobiti za opremljanje stavbnih

zemljišč,

4.     obračunska območja po posameznih vrstah nove komunalne opreme.

(3) Elaborat programa opremljanja je objavljen na spletni strani občine Ravne na Koroškem.

3. člen

(pomen izrazov)

Izrazi, uporabljeni v tem odloku pomenijo enako kot v predpisu, ki ureja urejanje prostora, in v uredbi, ki določa podlage za odmero komunalnega prispevka za obstoječo komunalno opremo ter izračun in odmero komunalnega prispevka.

II. OBMOČJE OPREMLJANJA

4. člen

(območje opremljanja)

(1) Območje opremljanja obsega enoto urejanja prostora KO 13.

(2) Območje opremljanja je prikazano na grafičnem prikazu slika 1.

III. NOVA KOMUNALNA OPREMA IN DRUGA GOSPODARSKA JAVNA INFRASTRUKTURA

5. člen

(nova komunalna oprema in druga gospodarska javna infrastruktura)

(1) Za opremljanje stavbnih zemljišč na območju opremljanja KO 13 je načrtovana gradnja naslednje komunalne opreme:

* prometno omrežje,
* vodovodno omrežje,
* kanalizacijsko omrežje za komunalno in meteorno odpadno vodo,
* javna razsvetljava.

(3) Za opremljanje stavbnih zemljišč na območju opremljanja KO 13 je načrtovana gradnja naslednje druge gospodarske javne infrastrukture:

* elektroenergetsko omrežje,
* IKT omrežje.

(5) Načrtovana komunalna oprema in druga gospodarska javna infrastruktura je prikazana na grafičnih prikazih slike 2, 3, 4 in 5.

IV. ROKI ZA IZVEDBO IN ETAPNOST OPREMLJANJA

6. člen

(roki za izvedbo in etapnost opremljanja)

(1) Opremljanje stavbnih zemljišč je načrtovano v eni etapi.

(2) Rok začetka gradnje nove komunalne opreme je leta 2022. Rok za predajo komunalne opreme v upravljanje oziroma rok možne priključitve na novo komunalno opremo je najkasneje december 2022.

V. FINANČNA SREDSTVA ZA IZVEDBO OPREMLJANJA

7. člen

(finančna sredstva za izvedbo opremljanja)

1. Potrebna finančna sredstva za izvedbo opremljanja, razdeljena po posameznih vrstah nove komunalne opreme in virih financiranja, znašajo:

|  |  |  |  |
| --- | --- | --- | --- |
| Nova komunalna oprema | Finančna sredstva za izvedbo opremljanja (EUR) | Vir financiranja | |
| Občinski proračun (EUR) | Drugi viri (EUR) |
| Prometno omrežje | 150.000 | 150.000 |  |
| Vodovodno omrežje | 80.000 | 80.000 |  |
| Kanalizacijsko omrežje za komunalno in meteorno odpadno vodo | 106.000 | 26.000 | 80.000 |
| Javna razsvetljava | 13.500 | 13.500 |  |
| Ostali stroški | 35.000 | 35.000 |  |
| **Skupaj** | **384.500** | **304.500** | **80.000** |

VI. PODLAGE ZA ODMERO KOMUNALNEGA PRISPEVKA ZA NOVO KOMUNALNO OPREMO

8. člen

(obračunska območja nove komunalne opreme)

(1) Obračunska območja posamezne vrste nove komunalne opreme so:

|  |  |
| --- | --- |
| Nova komunalna oprema | Obračunsko območje |
| Prometno omrežje | KO 13\_CE |
| Vodovodno omrežje | KO 13\_VO |
| Kanalizacijsko omrežje za komunalno in meteorno odpadno vodo | KO 13\_KA |
| Javna razsvetljava | KO 13\_JP |
| Ostali stroški | KO 13\_OST |

(2) Obračunska območja iz prejšnjega odstavka so prikazana na grafičnem prikazu slika 11.

9. člen

(skupni stroški nove komunalne opreme)

Skupni stroški nove komunalne opreme po posameznih vrstah komunalne opreme na posameznih obračunskih območjih znašajo:

|  |  |  |
| --- | --- | --- |
| Nova komunalna oprema | Obračunsko območje | Skupni stroški nove komunalne opreme (EUR) |
| Prometno omrežje | KO 13\_CE | 150.000 |
| Vodovodno omrežje | KO 13\_VO | 80.000 |
| Kanalizacijsko omrežje za komunalno in meteorno odpadno vodo | KO 13\_KA | 106.000 |
| Javna razsvetljava | KO 13\_JP | 13.500 |
| Ostali stroški | KO 13\_OST | 35.000 |

10. člen

(obračunski stroški nove komunalne opreme)

Obračunski stroški nove komunalne opreme po posameznih vrstah komunalne opreme na posameznih obračunskih območjih znašajo:

|  |  |  |
| --- | --- | --- |
| Nova komunalna oprema | Obračunsko območje | Obračunski stroški nove komunalne opreme (EUR) |
| Prometno omrežje | KO 13\_CE | 112.500 |
| Vodovodno omrežje | KO 13\_VO | 57.000 |
| Kanalizacijsko omrežje za komunalno in meteorno odpadno vodo | KO 13\_KA | 19.500 |
| Javna razsvetljava | KO 13\_JP | 10.125 |
| Ostali stroški | KO 13\_OST | 26.250 |

11. člen

(preračun obračunskih stroškov nove komunalne opreme na enoto mere)

Obračunski stroški nove komunalne opreme po posameznih vrstah komunalne opreme na posameznih obračunskih območjih, preračunani na enoto mere, znašajo:

|  |  |  |  |
| --- | --- | --- | --- |
| Nova komunalna oprema | Obračunsko območje | CpN (EUR/m2) | CtN (EUR/m2) |
| Prometno omrežje | KO 13\_CE | 12,97 | 36,06 |
| Vodovodno omrežje | KO 13\_VO | 6,57 | 18,27 |
| Kanalizacijsko omrežje za komunalno in meteorno odpadno vodo | KO 13\_KA | 2,25 | 6,25 |
| Javna razsvetljava | KO 13\_JP | 1,17 | 3,25 |
| Ostali stroški | KO 13\_OST | 3,03 | 8,41 |

12. člen

(razmerje med deležem gradbene parcele stavbe (DpN) in deležem površine objekta (DtN))

Razmerje med deležem gradbene parcele stavbe (DpN) in deležem površine objekta (DtN), ki se upošteva pri izračunu komunalnega prispevka za novo komunalno opremo je 0,35 : 0,65.

VII. PREHODNE IN KONČNE DOLOČBE

13. člen

(vpogled v elaborat programa opremljanja)

Elaborat programa opremljanja je na vpogled na sedežu občine Ravne na Koroškem in na spletni strani občine Ravne na Koroškem.

14. člen

(dokončanje postopkov)

Postopki odmere komunalnega prispevka, začeti pred uveljavitvijo tega odloka, se končajo v skladu s predpisi, ki so veljali pred njegovo uveljavitvijo.

15.člen

(prenehanje veljavnosti)

Z dnem uveljavitve tega odloka preneha veljati Odlok o programu opremljanja stavbnih zemljišč za območje stanovanjske zazidave Kotlje IV (EUP KO 13) (Uradno glasilo slovenskih občin, št. 54/2021).

16. člen

(začetek veljavnosti)

Ta odlok začne veljati 15. dan po objavi v Uradnem glasilu slovenskih občin.

Številka: 351-0093/2021-  
Datum: \_\_\_\_\_\_\_ 2022

ŽUPAN

Občine Ravne na Koroškem

dr. Tomaž ROŽEN